Ömer Faruk Baran
Ömer Faruk Baran (jdb. 1989, Sirûc/Riha) nivîskar, helbestvan û rojnamegerê Kurd. Baran, li Zanîngeha Stenbolê beşa hiqûqê, li Zanîngeha Teknîkî ya Stenbolê beşa endezyariyê ya hawirdoriyê û li Zanîngeha Dîcleyê beşa civaknasiyê xwend lê belê ji her 3 beşan jî dest berda û niha ser wêjaya kurdî dixebite. Wî bi şiîra bi navê Bîrêmjar di 2011an de, bi çîroka bi navê Zênebej di 2012an de xelat wergirtiye.[çavkanî hewce ye] Baran di Rûdawê de bi nûçeyên edebîyat û hunerê dest bi rojnamegeriyê kiriye û piştre bûye nûçegihanê Sputnikê. Ew ji 2017an vir ve di Dengê Amerîka de edîtor e. Fanzîneke fotografîyê ya bi navê flashhilat ya 15 hejmarî derxistiye. Kitêbeka wî ya şiîran heye û bi navê Şeveke Îstismar romankek jî nivîsîye. Baran, li Riha û Diyarbekirê dijî.